Die rooi gevaar is terug (of was hy ooit weg?) | Rapport
Steve Hofmeyr het die politieke spyker op die kop geslaan toe hy ná Sondag se aankondiging van die kabinet op Twitter gesê het dat die ou apartheidsera se ooms en tannies nog korrek bewys sal word oor die “rooi gevaar”. Ondanks talle verkiesingsontledings oor die afgelope twee weke is die SAKP se naam amper nooit genoem nie. Maar kyk na die kabinet en parlement, en dit lyk of die SAKP die verkiesing gewen het. ’n Uitstekende stuk navorsing deur een van ons interns, Yolanda Andrag, het gewys dat meer as 40% van die kabinetsposte aan huidige of vorige SAKP-lede gegee is. Lank geïgnoreer as ’n irrelevante “bangmaak-storie”, is die “rooi gevaar” nie net terug nie – hy is in beheer. En dit het nooit verdwyn nie. ’n DA-LP het verlede jaar aan my verduidelik dat die meeste ANC-LP’s die parlement sien as ’n groot restaurant waar hulle elke dag kom kuier voordat hulle weer huis toe gaan. Hul standpunte word vir hulle voorgesê uit Luthuli-huis – waar die voormalige SAKP-voorsitter Gwede Mantashe in beheer is – en lewer geen persoonlike bydrae oor beleidstandpunte nie. Daar is net een uitsondering op die ­reël – die kommuniste in die parlement. Hulle werk glo geweldig hard om idees voor te stel wat beleid sal beïnvloed. Dit is glo die geval in van die parlement tot die kleinste stadsraad in die land. Stilletjies sit hulle agter die troon met geweldig groot invloed op die denkrigting van die ANC. Sulke invloed maak ook uit ’n historiese oogpunt sin omdat die kommuniste lank as die enjin van idees in ANC-geledere gedien het. Die afgelope jaar wys hoe enorm daardie invloed geword het. Sedert die Nasionale Ontwikkelingsplan te midde van toejuiging van die sakegemeenskap as regeringsbeleid aanvaar is, het die volgende beleidsveranderings plaasgevind: * Nuwe, strenger, rasgedrewe regstellende-aksie-wetgewing is voorgestel; * Nuwe swartbemagtigingswetgewing, insluitend tronkstraf vir oortreders, is voorgestel;* Beleggingsooreenkomste met 15 Westerse lande is gekanselleer;* Die staat het wetgewing voorgestel wat dit moontlik sal maak dat hy enige kommersiële bate sonder vergoeding kan gryp;* ’n Nuwe tydperk vir grondeise is oopgegooi;* Daar is voorgestel dat boere 50% van hul grond “weggee”;* Wetgewing is voorgestel om dele van die private veiligheidsektor te ont­eien;* Wetgewing is ingestel om sekere nuwe olie- en gasbeleggings te onteien.Dit is alles gerig op staatsoorname en beheer. Daar kan geen duideliker uitbeelding wees van die invloed wat SAKP-­denke op beleid het nie. Natuurlik sal vele ontleders – ondanks die harde bewysstukke – die invloed ontken. Maar hulle moet versigtig wees. Net soos die duiwel is die SAKP se gevaarlikste bate die vermoë om die wêreld te oorreed dat hy nie bestaan nie. Maar vee jou oë uit, en jy besef dat die party se invloed nou so ver strek dat ’n mens sou kon redeneer dat hy beleidsvorming oorgeneem het. Daar moet geen twyfel wees nie dat ons as land vinnig op pad is na die SAKP se visie van eers ’n sosialistiese en uiteindelike ’n volle kommunistiese staat. Die wonder is dat die SAKP se naam nooit op ’n stembrief verskyn nie. share:
Vra dr. Jani: Gauteng se ‘Dallas’ en Die Groot Leegheid
Die lewe is nie meer dieselfde sedert daardie hofsaak verby is nie. My man, Frans, roep van die stoep af: “Is dit nie ’n goeie tyd om weer te begin lees nie?”
Stagnasie en Zuma se zombies Suid-Afrika word gevange gehou. Ons is die gyselaars van ’n regerende party wat ophou regeer het omdat ’n stryd tot die laaste druppel bloed toe om ’n korrupte hoofleier te red hom van binne verteer. binne rapport
Senior Internal Sales SandtonIocore Global Resourcing SAR240 000 - R360 000 Per Month
East RandE&D Recruiters